पाएं अपने शहर की ताज़ा ख़बरें और फ्री ई-पेपरडाउनलोड करें
जाटव बैरवा सामूहिक विवाह सम्मेलन समिति की बैठक कार्यालय सुभाष नगर मंडरायल रोड़ पर हुई। जिसमें 26 मई को सामूहिक विवाह सम्मेलन के बारे में चर्चा हुई।अध्यक्ष दौलतराम जाटव ने बताया कि इस समय कोरोना गाइड - लाइन की पालना करना अतिआवश्यक है। इस लिए महामारी की रोकथाम व बचाव के कारण समिति व समाज की ओर से इस वर्ष 26 मई को होने वाले सामूहिक विवाह सम्मेलन को निरस्त करने का निर्णय किया गया है। उन्होंने बताया कि जिन जोड़ों का रजिस्ट्रेशन हो गया है। उनको समिति अपनी सुविधा अनुसार जो सामान पूर्व में उपहार के रूप में घोषित था।
उसके देने का निर्णय सर्वसमिति से लिया गया। वहीं जिन जोड़ों का रजिस्ट्रेशन हो गया है। उन सभी जोड़ों को सूचित कर दिया गया है,कि आप अपने स्तपर पर कोरोना गाइड - लाइन का पालन करते हुए घर से ही शादी करें। समिति की किसी विपरीत परिस्थिति के लिए कोई जिम्मेदारी नहीं होगी। इस अवसर पर घनश्याम जाटव,प्रकाश चंद जाटव,सियाराम,रामरज,रमेश,रघुवीर,अजय सिंह,मुन्नालाल,प्रहलाद,शिव सिंह,धर्म सिंह,पूरन सिंह व प्रकाश चंद जाटव आदि उपस्थित थे।
शादी स्थगित करने का प्रार्थना पत्र जिला कलेक्टर को सौंपा करौली| मुख्यमंत्री अशोक गहलोत ने प्रदेशवासियों से फिलहाल शादियां स्थगित करने की इमोशन अपील की थी। मान सिंह जादौन निवासी भरतून तहसील सपोटरा ने अपनी पुत्री नेहा कंवर (प्रियंका) की शादी जो कुंवर सम्पत सिंह पुत्र ऐरावत सिंह सोलंकी निवासी सांखणा जिला टोंक के साथ 8 मई 2021 को होनी थी। स्थगित कर दी। ऐसा प्रार्थना पत्र कलेक्टर सिद्धार्थ सिहाग को सौंपा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn